Here is a page extracted from Wikipedia that may contain CSS, HTML, and a lot of unformatted text.

Title: Bronce
Content: O bronze ye cualsiquiera d'as diferents aliacions composatas mas que mas por arambre y estanyo. Ni os bronzes modernos ni os antigos contienen nomas istos dos metals. O bronze ye mas resistent y cerenyo que cualsiquier atra aliación común, excepto l'acero, a o que supera en resistencia a la corrosión y facilidat de lubricación. Por iste motivo suposó un important abance tecnolochico que dió nombre a la Edat d'o Bronze.

O bronze se conoixe dende l'antigüidat. Os griegos y os romanos adhibioron sen, plomo y plata a las aliacions de bronze ta emplegar-los en ainas, armas, monedas y obchectos d'arte.

O sen, o plomo y atros metals se troban ocasionalment en o bronze que actualment se fabrica. As propiedaz d'o bronze varian seguntes os suyos components. Asinas, cuan contiene a o menos un 10% d'estanyo, l'aliación ye cerenya y tien un punto de fusión baixo. Os nombres d'as variedaz d'o bronze provienen d'os components adicionals, como por eixemplo, o bronze d'aluminio, o bronze de manganeso, u o bronze de fosforo. O bronze moderno se fa servir en a fabricación d'instrumentos musicals.

Por eixemplo, as composicions quimicas de dos tipos de bronze de fosforo son as siguients:
 Bronze C521:
 Cu (Arambre): 91,8%
 Sn (Estanyo): 8%
 P (Fosforo): 0,2%
 Bronze C510:
 Sn (Estanyo): 5%
 P (Fosforo): 0,2%
 Cu (Arambre): 94,8%

Simbolismo 
 A medalla de bronze simboliza o tercer clasificato en una competición esportiva.
 Tamién fa referencia a os 22 anyos de casatos.
 Os trozuelos de bronze yeran un obchecto machico que respondeba a cualsiquier pregunta, y un d'os ornamentos de qui practican endevinación. Apareixen referencias a istos tozuelos en obras como O Quixot u tractatos d'alquimia.

Se veiga tamién 
 Edat de Bronze.

Vinclos externos 

aliacions